Mladi u virtualnom svijetu

Pravila ponašanja koja vrijede u svakodnevnom životu vrijede i u virtualnom svijetu. Nešto što smo napisali na Internetu možemo odgovarati kao da smo izjavili u školi, utakmici, ulici … Tanka je granica između govora mržnje i govora slobode. Tu granicu možemo definirati i objasniti. Tvoje pravo počinje onoga trenutka kada moje pravo završava. Vrijedi i suprotno.

Dora je upravo na društvenoj mreži postavila novu fotografiju. Tjedan dana nije dobila niti jedan like. Nakon što je pomislila da je to najgore što joj se može dogoditi, pročitala je komentare svojih vršnjaka: „Glupačo ružna i debela! Pogledaj se u ogledalo! Užasna si! Nitko te ne voli.“ Nitko od zlostavljača nije pomislio kako će se Dora osjećati nakon ovih riječi. Zašto nam je, uopće, (ne)bitan like? Osobe koje imaju manje likeova, npr. manje od 100, nisu popularne. To ne znači da smo zbog toga manje vrijedni od drugih. Često razmišljamo: „Hoću li dobiti like? Jesam li lijepa na ovoj fotografiji?“ Najčešće jedni druge procjenjujemo prema fizičkom izgledu. Moj najbolji prijatelj prolazi teško razdoblje u životu. Prijatelji ga vrijeđaju na Facebooku, Instagramu i drugim društvenim mrežama. Pišu mu ružne riječi koje utječu na njegovo psihološko stanje. Često razgovaram s njim o toj temi. Postao je depresivan, nesocijalan i neraspoložen. Bio je i kod školske psihologinje na razgovoru. Posjećuje i psihijatricu u bolnici. Ljude se skrivaju iza ekrana osjećajući se nadmoćnijima jer osobu ne vide „uživo“. Društvene mreže plodno su tlo za takve nemoralne ljude. Ako si na Internetu ili bilo kojoj društvenoj mreži primijetio/la neku vrstu zlostavljanja (fizičku ili psihološku), prijavi roditeljima, odrasloj osobi kojoj vjeruješ, policiji ili nekoj ustanovi koja se bavi prevencijom nasilja. Ne čekaj dalje jer nisi sam/a. Osim negativnih komentara, postoje i pozitivni. Samo jedna lijepa riječ potrebna je čovjeku da bi se bolje osjećao. Jedan pozitivan komentar djeluje na naše samopouzdanje. Ako drugi vjeruju da nešto ne možeš učiniti, pokaži im suprotno. Naša snaga je u našoj slabosti. Na razvoj osobnosti utječu društvo, škola i roditelji. Kada ste zadnji put od njih čuli ove riječi: „Bravo, uspio si!“ „Ponosna/na sam na tebe!“ „Vjerujem u tebe!“?

Nastava na daljinu pokazala je da jedni bez drugih ne možemo. Mi smo društvena bića i potreban nam je socijalni kontakt. Vjerujem da svijet može biti bolje mjesto ako smo spremni promijeniti loše navike. Svi smo kaplje u slapu života i svaka kap jednako je važna kako na društvenim mrežama tako i u svakodnevnom životu.

Dora Kavicki, 2. s2